Foto: HRT

U SINOĆNJOJ emisiji Potjere prvi je put od dolaska krajem ožujka poražen dosad nepobjedivi lovac Krešimir Sučević-Međeral. Četveročlana ekipa, koju su činili Tomislav, Alen, Radovan i Davor, nadvladala ga je i kući odnijela 87.500 kuna.

U zadnjem krugu Potjere nisu imali prevelika očekivanja jer su znali da dosad Međerala nitko nije pobijedio. S četiri koraka prednosti, točno su odgovorili na još deset pitanja, što znači da su završili 14 koraka ispred lovca.

Tekst se nastavlja ispod oglasa

Međeral je točno odgovorio na samo osam pitanja, a nije krio da ga je ekipa iznenadila.

Netočno je odgovorio na pitanja koju Držićevu komediju izvode Njarnjasi, u opusu kojeg se redatelja nalaze filmovi "Sreća dolazi u 9" i "H8" te kojom se njemačkom složenicom naziva cjevčica u koju se umeće cigareta prije pušenja. Također nije znao iz kojeg je francuskog grada jedini klub koji je osvojio rukometnu ligu prvaka, koje su godine Octavio Paz i Mihail Gorbačov dobili Nobelovu nagradu, koje ime dijele djed Aleksandra Velikog s majčine strane i Ahilejev i Deidamijin sin te u kojoj atletskoj disciplini Ana Šimić ostvaruje zapažene rezultate.